Ministru kabineta instrukcijas projekts “Par Ministru kabineta 2013.gada 28.maija instrukcijas Nr.5 “Kārtība, kādā Valsts atbalsta programmu koordinācijas un pilnveidošanas konsultatīvajā padomē piesaka un izvērtē valsts atbalsta programmas, kuras īsteno finanšu instrumentu veidā” atzīšanu par spēku zaudējušu” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Attīstības finanšu institūcijas likuma 12.panta otrajā daļā iekļautajam deleģējumam ar Ministru kabineta 2015.gada 1.decembra noteikumiem nr.688 “Noteikumi par akciju sabiedrības ”Attīstības finanšu institūcija Altum” konsultatīvo padomi” izveidota konsultatīvā padome, noteikta konsultatīvās padomes darbības kārtība, programmu izstrādes nodrošināšanai un īstenošanas uzraudzībai veicamās darbības, kā arī konsultatīvajā padomē pārstāvētās institūcijas. Konsultatīvajā padomē ir pārstāvji no Finanšu ministrijas, Zemkopības ministrijas, Ekonomikas ministrijas, Vides aizsardzības un reģionālās attīstības ministrijas, Valsts kases, Eiropas Savienības struktūrfondu un Kohēzijas fonda vadošās iestādes, AS “Attīstības finanšu institūcija Altum”, Labklājības ministrijas, Latvijas Darba devēju konfederācijas, Latvijas Komercbanku asociācijas, Latvijas Pašvaldību savienības, Latvijas Riska kapitāla asociācijas, Latvijas Tirdzniecības un rūpniecības kameras, Lauksaimnieku organizāciju sadarbības padomes, Biedrības “Nacionālo uzņēmēju padome”, Biedrība “Latvijas Biznesa Eņģeļu Tīkls” un Ministru prezidenta biroja. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz konsultācijas ar biedrību, nodibinājumu un komersantus pārstāvošajām organizācijām finanšu instrumentu programmu izstrādē notiek atbilstoši Ministru kabineta 2015.gada 1.decembra noteikumiem nr.688 “Noteikumi par akciju sabiedrības ”Attīstības finanšu institūcija Altum” konsultatīvo padomi” noteiktajai kārtībai un tādēļ ir nepieciešams atzīt par spēku zaudējušu Ministru kabineta 2013.gada 28.maija instrukciju Nr.5 “Kārtība, kādā Valsts atbalsta programmu koordinācijas un pilnveidošanas konsultatīvajā padomē piesaka un izvērtē valsts atbalsta programmas, kuras īsteno finanšu instrumentu veidā”.  |
| 3. | Projekta izstrādē iesaistītās institūcijas | Finanšu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Akciju sabiedrības “Attīstības finanšu institūcija Altum” administrēto finanšu instrumentu programmu atbalsta saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Normatīvā regulējuma izmaiņas nodrošinās pozitīvu ietekmi uz tautsaimniecību un nepalielinās Finanšu institūcijas administrēto programmu īstenošanas slogu. |
| 3. | Administratīvo izmaksu monetārs novērtējums | Normatīvā regulējuma, Ministru kabineta 2013.gada 28.maija instrukcijas Nr.5 “Kārtība, kādā Valsts atbalsta programmu koordinācijas un pilnveidošanas konsultatīvajā padomē piesaka un izvērtē valsts atbalsta programmas, kuras īsteno finanšu instrumentu veidā”, atcelšana neparedz papildu administratīvās izmaksas un neradīs papildu slogu valsts budžetam. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms Attīstības finanšu institūcijas likumā noteiktā deleģējuma pieņemšanas tika norādīts uz nepieciešamību paplašināt Attīstības finanšu institūcijas konsultatīvajā padomē pārstāvēto institūciju un biedrību un nodibinājumu un komersantus pārstāvošo organizāciju loku. |
| 2. | Sabiedrības līdzdalība projekta izstrādē | Izstrādājot Ministru kabineta 2015.gada 1.decembra noteikumus nr.688 “Noteikumi par akciju sabiedrības ”Attīstības finanšu institūcija Altum” konsultatīvo padomi” notika konsultācijas ar visām konsultatīvajā padomē pārstāvētajām organizācijām - Latvijas Komercbanku asociāciju, Latvijas Tirdzniecības un rūpniecības kameru, Latvijas Darba devēju konfederāciju, Latvijas Riska kapitāla asociāciju. |
| 3. | Sabiedrības līdzdalības rezultāti | Izstrādājot Ministru kabineta 2015.gada 1.decembra noteikumus nr.688 “Noteikumi par akciju sabiedrības ”Attīstības finanšu institūcija Altum” konsultatīvo padomi” notika konsultācijas ar visām konsultatīvajā padomē pārstāvētajām organizācijām - Latvijas Komercbanku asociāciju, Latvijas Tirdzniecības un rūpniecības kameru, Latvijas Darba devēju konfederāciju, Latvijas Riska kapitāla asociāciju. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Tieslietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks pilnveidota akciju sabiedrības ”Attīstības finanšu institūcija Altum” finanšu instrumentu programmu īstenošanas kārtība, nodrošinot konsultāciju procesu finanšu instrumentu programmu izstrādē un īstenošanas uzraudzībā ar plašāku konsultatīvajā padomē pārstāvēto institūciju un biedrību un nodibinājumu un komersantus pārstāvošo organizāciju loku. |
| 3. | Cita informācija | Nav |

Finanšu ministre D.Reizniece-Ozola

Guntis Puķītis, 67095561,

e-pasts: guntis.pukitis@fm.gov.lv